I forhold til de ulovlige indvandre førte Trump-administrationen fra april 2018 til juni 2018 en politik om familieseparation – også benævnt en nultolerancepolitik. Således blev forældre, der ulovligt havde forsøgt at passere den amerikanske grænse, separeret fra deres medbragte børn. Herefter blev forældrene retsforfulgt og tilbageholdt i føderale fængsler eller deporteret, mens børnene blev placeret under tilsyn af de føderale myndigheder. Denne tilgang havde til hensigt at afskrække den ulovlig indvandring samt tilskynde til strengere lovgivning på området.<ref>Horwitz, Sari; Sacchetti, Maria (7. maj 2018): "[https://archive.today/20180617235720/https://www.washingtonpost.com/world/national-security/sessions-says-justice-dept-will-prosecute-every-person-who-crosses-border-unlawfully/2018/05/07/e1312b7e-5216-11e8-9c91-7dab596e8252_story.html?noredirect=on Sessions vows to prosecute all illegal border crossers and separate children from their parents]". ''[[The Washington Post]]''. Hentet 18. april 2021.</ref><ref>"[https://www.cbsnews.com/news/transcript-sen-susan-collins-on-face-the-nation-june-17-2018/ Transcript: Sen. Susan Collins on 'Face the Nation']". ''Face the Nation''. [[CBS News]]. Hentet 18. april 2021</ref><ref>Everett, Burgess (17. juni 2018). "[https://www.politico.com/story/2018/06/17/children-separated-border-flake-collins-650779 GOP senators demand details from Trump administration about separated families]". ''Politico''. Hentet 18. april 2021</ref> Baggrunden for denne nultolerancepolitik var en tidligere kendelse i den amerikanske højesteret, ''Reno v. Flores'' (1993), og den efterfølgende forligsaftale fra 1997, hvori den føderale regering indvilligede i at placere børnene i de mindst mulig restriktive faciliteter og sikre, at børnene ville blive frigivet hurtig i forbindelse med en evt. tilbageholdelse som følge af ulovlig indtrængning. Tidligere administrationer havde hovedsageligt forbigået at retsforfølge de forældre, der rejste med mindreårige, selvom Obama-administration kortvarigt forsøgte sig med at indkvartere forældre og børn i særlige faciliteter, hvor de sammen kunne vente, mens forældrenes asylsag blev behandlet. En domstol erklærede også denne tilgang modstridende med lovgivning.
Levende_personer Erhvervsliv Politiske_valg Organisationer